Інтэрнэт-залежнасьць

**Інтэрнэт-залежнасьць** — навязьлівае імкненьне ды залішне працяглага, найчасьцей шматгадзіннага выкарыстаньня Сеціва, што перашкаджае паўсядзённаму жыцьцю.

У 1995 г. панятак увёў амэрыканскі псыхатэрапэўт Іван Голдбэрг. На 2009 г. сеткавую залежнасьць мелі да 10% карыстальнікаў пэрсанальных кампутараў

## Папярэджаньне
Прадухіленьню залежнасьці спрыяе разьмяшчэньне кампутара ў пакоі, даступным для ўсіх чальцоў сям’і (у зале). Таксама варта скласьці сьпіс карысных сайтаў у закладках браўзэра і старацца абмяркоўваць атрыманыя ў Сеціве зьвесткі ў жывых зносінах з блізкімі людзьмі.

## Чыньнікі
Узьнікненьню інтэрнэт-залежнасьці спрыяе нястача ўвагі з боку бацькоў у дзяцінстве, цкаваньне ў школе з боку аднагодкаў, няўпэўненасьць у сабе і крайняя сарамлівасьць у міжасабовых зносінах, празьмернае імкненьне трымацца апошніх кірункаў у модзе. Пагатоў доступ да Сеціва аблягчае атрыманьне грамадзкай падтрымкі, стварэньне ўласнага вобразу і атрыманьне хуткай прыемнасьці і плоцевага задавальненьня.

## Праявы
Да душэўных праяваў залежнасьці ад Сеціва належаць:
* *Узбуджэньне напярэдадні падлучэньня*. Прагнае чаканьне і прыемнае адчуваньне ад ажыцьцяўленьня доступу да кампутара.
* *Сындром адмены*. Трывожнае адчуваньне адзіноты і адарванасьці ад жыцьця пры адсутнасьці доступу да Сеціва.
* *Страта [[Кіраваньне часам|кіраваньня часам]]*. Шматгадзінная захопленасьць увагі Сецівам прыводзіць да адкладаньня працоўных і сямейных справаў, сустрэчаў і дамоўленасьцяў.
* *Адмова жывых [[Зносіны|зносінаў]] на карысьць сеціўных*. Сядзеньне перад маніторам забясьпечвае пераважную колькасьць забаваў. Электронныя сябры замяняюць выхад у людзі і стасункі з жыцьцёвымі сябрамі.
* *Пастаянная падлучанасьць*. Штогадзінная праверка рахунку ў сацыяльнай сетцы і электроннай пошты для падліку ўпадабаньняў і паведамленьняў.
* *Бязмэтавасьць*. Штатгадзінныя зносіны на форуме і ў чаце ды працяглы агляд сайту бяз пошуку патрэбных зьвестак.
* *Марнатраўства*. Хаваньне істотных выдаткаў на кампутарныя праграмы і прылады ад блізкіх.
* *Скаргі ад блізкіх*. Абурэньне навакольных надта частым знаходжаньнем у Сеціве выклікае выкрутлівае тлумачэньне патрэбнасьці доступу да кампутара.
* *Раздражненьне*. Пачуцьцёвае абурэньне пры спробе перапыніць доступ да Сеціва.
* *Дакучлівасьць*. Штодзённае шматкратнае абмеркаваньне Сеціва і кампутараў са знаёмымі.
* *Складанасьці ў справах*. Правал на працы і ў навучаньні праз парушэньне засяроджанасьці на выкананьні задачы.
* *Паўтаральнасьць* (рэцыдыў). Поўнае вяртаньне залежнасьці пры першым жа доступе да кампутара пасьля перапынку.

Да цялесных праяваў залежнасьці адносяць:
* Сухасьць у вачах і пагаршэньне зроку (блізарукасьць).
* Галаўны боль і боль у сьпіне ад шматгадзіннага сядзеньня за маніторам.
* Грэбаваньне і забыцьцё побытавых дзеяньняў: прыёму ежы і душу, чысткі зубоў.
* Схільнасьць да абжорства каля экрана.
* Недасып ад засынаньня глыбокай ноччу ці пад ранак у сувязі зь перашкодай сну ў выглядзе расчуленасьці шматлікімі зьвесткамі.
* Прыдалоневы сындром (боль) празь перанапругу цягліцаў у кісьцях рук.
* Бледнасьць і кругі пад вачыма ад нястачы сьвежага паветра.
* Хуткая цялесная стамляльнасьць.
* Дыхавіцу праз надта малы прыток паветра.
* Дэпрэсію і трывожнасьць ад незадаволенасьці сваім грамадзкім жыцьцём.

## Крыніцы

## Вонкавыя спасылкі
* 
* 
* 

Катэгорыя:Залежнасьці
Катэгорыя:Інтэрнэт
Катэгорыя:Узаемадзеяньне чалавек-кампутар
Катэгорыя:Вылічальная тэхніка і грамадзтва
Катэгорыя:Парнаграфія
Катэгорыя:Псыхічныя разлады